Rudolf Sloboda

**Rudolf Sloboda** (* 16. apríl 1938, Devínska Nová Ves – † 6. október 1995, Bratislava) bol slovenský prozaik, esejista, dramatik, scenárista, básnik a autor literatúry pre deti a mládež.

## Životopis
Rudolf Sloboda pochádzal z rodiny chorvátskeho starousadlíka a úradníka. Detstvo prežil v Devínskej Novej Vsi počas prvej Slovenskej republiky a budovania komunizmu v nie práve dokonalej rodine (rodičia sa rozviedli a matka okrem Slobodovho otca Ruda prežila aj svojho druhého manžela a po ňom aj druha Vinca Besedu). Tento fakt je v jeho diele viackrát diskutovaný z najrôznejších pohľadov, napr. v románoch *Krv* a *Jeseň*.

Do školy chodil v Devínskej Novej Vsi a neskôr študoval filozofiu na Univerzite Komenského v Bratislave, ale po roku štúdium ukončil a odišiel pracovať do bane v Ostrave. Vrátil sa do Bratislavy, kde pracoval ako stavebný robotník, potom nasledovala v rokoch 19591962 vojenčina v južných Čechách, po nej opäť Ostrava, kde v rokoch 19621964 pracoval vo Vítkovických železiarňach, a nakoniec definitívny návrat do rodnej obce. Tu sa aj oženil a narodila sa mu dcéra Eva.

V rokoch 19651969 pracoval ako redaktor vo vydavateľstve Smena, v rokoch 19721984 bol dramaturgom v Slovenskej filmovej tvorbe a v roku 1984 krátky čas pracoval vo vydavateľstve Slovenský spisovateľ. Popri príležitostných zamestnaniach (napr. vo filme) sa živil predovšetkým ako spisovateľ na voľnej nohe. So svojou psychicky chorou manželkou žil v skromných pomeroch na ulici Slovinec v Devínskej Novej Vsi až do roku 1995, keď spáchal samovraždu obesením sa na bicyklovú reťaz.

Život Rudolfa Slobodu bol poznamenaný neustálym bojom so spoločnosťou aj so sebou samým. S ostatnými spisovateľmi či kolegami mal často búrlivé vzťahy. Známe boli jeho alkoholické excesy; z alkoholizmu sa opakovane liečil. Viackrát sa pokúsil o samovraždu. V posledných rokoch života bol však abstinentom.

## Tvorba
Sloboda je jedným z najzaujímavejších a najvýznamnejších majstrov slovenského písaného slova druhej polovice 20. storočia. Publikovať začal v roku 1958 v časopisoch Mladá tvorba (tu mu vyšla prvá poviedka *Do tohto domu sa vchádzalo širokou bránou*) a Slovenské pohľady. Každé z jeho diel je vo svojej podstate postavené na jeho vlastných zážitkoch a životných skúsenostiach. Výraznou črtou jeho prozaickej tvorby je brilantný rozprávačský štýl, ktorý presne reprodukuje myšlienky a udalosti, ako aj neprehliadnuteľná pocitová a myšlienková úprimnosť. Vo viacerých dielach stavia základný motív na láske a jej príbuzných veciach – žiarlivosti, erotike, sexuálnych vzťahoch –, ale i osamelosti a hľadaní zmyslu života či viere v Boha.

Dôležitou súčasťou spisovateľovej osobnosti bolo písanie denníkov. Mnohé z nich autor zničil, časť (neúplnú) z nich vydal autorov zať, prekladateľ Oto Havrila vo vydavateľstve Tatran. Aj keď bol Sloboda predovšetkým prozaik, predovšetkým po páde komunistického režimu v roku 1989 sa prejavil ako talentovaný dramatik a jeho dve diela sa rýchlo stali stálicami v repertoári Divadla ASTORKA Korzo ’90. V roku 2001 vyšla jeho biografia od Zory Pruškovej pod názvom *Rudolf Sloboda*, v roku 2011 vyšla monografia o prozaickom diele Rudolfa Slobodu *Medzi poviedkou a románom *od Gabriely Mihalkovej. V roku 2020 vyšla monografia o jeho dramatickom diele *Iný dramatik Rudolf Sloboda* od Dagmar Inštitorisovej.

Na motívy Slobodových diel vzniklo niekoľko adaptovaných scenárov: v roku 1971 napísal Albert Marenčin nerealizovaný filmový scenár *Orestea* na motívy rovnomennej poviedky; v roku 2003 napísala Zita Furková filmový scenár *Jesenná (zato) silná láska* na motívy rovnomennej poviedky; v roku 2014 vytvoril Ondrej Šulaj divadelný scenár *Gazdova krv*, ktorý vychádza z románov *Krv*, *Jeseň* a iných.

Literárne diela Rudolfa Slobodu boli preložené do viacerých cudzích jazykov (angličtina, bulharčina, čeština, holandčina, chorvátčina, macedónčina, maďarčina, nemčina, poľština, rumunčina, ruština, slovinčina, srbčina, španielčina).

## Bibliografia

### Próza
**Romány:**
* *[[Narcis (román)|Narcis]]* (1965)
* *[[Britva (román)|Britva]]* (1967)
* *[[Šedé ruže]]* (1969)
* *[[Romaneto Don Juan]]* (1971)
* *[[Hudba (román)|Hudba]]* (1977)
* *[[Vernosť (román)|Vernosť]]* (1979)
* *[[Druhý človek]]* (1981)
* *[[Rozum (román)|Rozum]]* (1982)
* *[[Stratený raj]]* (1983)
* *[[Uršuľa (román)|Uršuľa]]* (1987)
* *[[Rubato (román)|Rubato]]* (1990)
* *[[Krv (román)|Krv]]* (1991)
* *[[Jeseň (román)|Jeseň]]* (1994)
* *[[Pamäti (román)|Pamäti]]* (1996)
* *[[Láska (román)|Láska]]* (2002)

**Knihy poviedok:**
* *[[Uhorský rok]]* (1968)
* *[[Hlboký mier]]* (1976)
* *[[Dni radosti]]* (1982)
* *[[Pánsky flám]]* (1986)
* *[[Útek z rodnej obce]]* (1992)
* *[[Herečky]]* (1995)
* *[[Do tohto domu sa vchádzalo širokou bránou: Zobrané poviedky I. 1958 – 1968]]* (2001)
* *[[Rodné mestečko: Zobrané poviedky II. 1969 – 1988]]* (2002)
* *[[Jesenná (zato) silná láska: Zobrané poviedky III. 1989 – 1995]]* (2003)

**Knihy esejí:**
* *[[Pokus o autoportrét]]* (1988)
* *[[Z denníkov]]* (2002)
* *[[Listy a eseje]]* (2004)
* *[[Záznamy]]* (2010)

**Tvorba pre deti a mládež:**
* *[[Ílias (Rudolf Sloboda)|Ílias]]* (1973)
* *[[Ako som sa stal mudrcom]]* (1987)
* *[[Hraničný kameň]]* (1989)

**Antológie:**
* *[[Z tvorby]]* (2002)
* *[[Narcis a iné]]* (2014)

### Poézia
* *[[Večerná otázka vtákovi]]* (1977)

### Dráma
**Divadelné hry:**
* *[[Vojna s malým Holandskom]]* (1965)
* *[[Pašie (hra)|Pašie]]* (1972)
* *[[Armagedon na Grbe]]* (1993)
* *[[Macocha (hra)|Macocha]]* (1995)

**Filmové scenáre:**
* *[[Milosrdný čas]]* (1975)
* *[[Prerušená hra]]* (1979)
* *[[Karline manželstvá]]* (1980)
* *[[Don Juan zo Žabokriek]]* (1982)
* *[[Uršuľa (scenár)|Uršuľa]]* (1987)
* *[[Dušička (film)|Dušička]]* (1995)

### Rozhlasové hry

* *Armagedon na Grbe* (Rozhlasová adaptácia divadelnej hry Janou Frolovou) (2006)
* *Macocha* (Rozhlasová adaptácia divadelnej hry Tomášom Repčiakom) (2012)
* *Rozum* (Dramatizácia rovnomenného románu Kalinkou Búr) (2019)

## Film
**Hrané:**
* *[[Hra na telo (film)|Hra na telo]]* (réžia: Ján Zeman, Česko-Slovensko, 1979), postava: doktor Včela
* *[[Citová výchova jednej Dáše]]* (réžia: Ján Zeman, Česko-Slovensko, 1980), postava: gynekológ
* *[[Všetko čo mám rád (film)|Všetko, čo mám rád]]* (réžia: Martin Šulík, Česko-Slovensko, 1992), postava: spisovateľ
* *[[Albert, Albert]]* (réžia: Jaroslav Rihák, Slovensko, 1994), postava: Ján Lajčiak

**Dokumentárne:**
* *Diagnóza maliar* (réžia: Peter Záchenský, Česko-Slovensko, 1980), postava: vlastná
* *Sen – jama vo mne* (réžia: Ján Fajnor, Česko-Slovensko, 1987), postava: vlastná
* *Áno-ume-nie. Armagedon nielen na Grbe* (réžia: Ján Fajnor, Slovensko, 1994), postava: vlastná, Rudi, Jozef, Vincent
* *Poštár nehy* – portrét Juraja Nvotu (réžia: Jaroslav Rihák, Slovensko, 1995), postava: vlastná
* *[[Času je málo a voda stúpa]]* (réžia: Dežo Ursiny / Ivan Brachtl, Slovensko, 1997), postava: vlastná
* *Rudo Sloboda očami sestry Evy* (Jana Martanovičová, Branislav Vyhlídal, Devínskonovoveská televízia, 2018), postava: vlastná

## Ocenenia
* 1995: Cena Asociácie organizácií spisovateľov Slovenska (AOSS) za knihu *Herečky* (in memoriam)
* 2018: Pribinov kríž I. triedy od prezidenta SR Andreja Kisku (in memoriam)

## Referencie

## Literatúra
* 
* 
* 
* 

## Iné projekty

## Externé odkazy
* 
* 
* Zoznam diel Rudolfa Slobodu v súbornom katalógu Slovenskej národnej knižnice

Kategória:Osobnosti z Bratislavy
Kategória:Slovenskí spisovatelia
Kategória:Slovenskí dramatici
Kategória:Slovenskí scenáristi
Kategória:Slovenskí básnici
Kategória:Slovenskí prozaici
Kategória:Slovenskí spisovatelia románov
Kategória:Slovenskí spisovatelia pre deti a mládež
Kategória:Laureáti Pribinovho kríža I. triedy
Kategória:Obete samovrážd